**Ministru kabineta noteikumu projekta „Noteikumi par zvērinātu advokātu profesionālās darbības grupas apdrošināšanas līguma minimālo apdrošinājuma summu un apdrošināšanas līguma obligātajiem nosacījumiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Latvijas Republikas Advokatūras likumā (turpmāk – Advokatūras likums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 22. oktobrī Saeimā 1. lasījumā tika pieņemti grozījumi Latvijas Republikas Advokatūras likumā (turpmāk – Advokatūras likums), kas cita starpā paredz, ka zvērinātu advokātu (turpmāk – advokāts) profesionālās darbības rezultātā iespējamā zaudējuma risks ir obligāti apdrošināms. Grozījumi Advokatūras likumā paredz, ka Latvijas Zvērinātu advokātu padome (turpmāk – Padome), kas ir Latvijas Zvērinātu advokātu kolēģijas (turpmāk – Kolēģija) pārvaldes, uzraudzības un izpildu institūcija, slēgs grupas apdrošināšanas līgumu par visu advokātu profesionālās darbības riska apdrošināšanu, tādējādi izslēdzot gadījumus, kad kāds advokāts nebūtu savas nezināšanas vai nolaidības dēļ savu risku apdrošinājis. Padome nodrošinās un garantēs centralizētu un nepārtrauktu visu advokātu profesionālās darbības apdrošināšanu. Vienlaikus ar grozījumiem Advokatūras likumā Ministru kabinetam dots deleģējums noteikt minimālo apdrošinājuma summu grupas apdrošināšanas līgumam, kā arī tā obligātos nosacījumus. Ņemot vērā minēto, izstrādāts noteikumu projekts “Noteikumi par zvērinātu advokātu profesionālās darbības grupas apdrošināšanas līguma minimālo apdrošinājuma summu un apdrošināšanas līguma obligātajiem nosacījumiem” (turpmāk – Noteikumu projekts). Līdz šim nav zināmi apdrošināšanas gadījumu iestāšanās sakarā ar advokātu profesionālo darbību. Tāpat nav zināmi gadījumi, kad advokātu klienti tiesātos ar advokātiem par zaudējumiem, kas klientam nodarīti advokātu profesionālās darbības rezultātā. Līdz ar to risks, ka advokāts savā profesionālajā darbībā pieļauj nolaidību, kā rezultātā klientam rodas mantisks kaitējums un advokātam rodas pienākums šo kaitējumu atlīdzināt, ir visai zems. Norādāms, ka Lietuvā advokātiem obligātā apdrošināšana noteikta 29 000 *euro* apmērā, savukārt Igaunijā 64 000 *euro* apmērā. Ņemot vērā minēto, kā arī Padomei veicot konsultācijas ar apdrošinātājiem par iespējamo apdrošināšanas piedāvājumu, Noteikumu projekts paredz, ka advokātu grupas apdrošināšanas līguma minimālā apdrošināšanas summa attiecībā uz katru advokātu ir 50 000 *euro.*Tāpat norādāms, ka advokāti un advokātu biroji, kuri nodarbojas ar liela apjoma darījumu apkalpošanu, kur apdrošināšanas riski varētu būt daudz augstāki, ņemot vērā klienta pieprasījumu, slēdz individuālo apdrošināšanas līgumu attiecīgi par augstāku summu, atbilstoši klienta prasībām. Saskaņā ar grozījumiem Advokatūras likumā advokātam nav aizliegts slēgt papildus individuālo profesionālās darbības riska (civiltiesiskās atbildības) apdrošināšanas līgumu par sevi vai advokātu birojā praktizējošiem advokātiem.Ņemot vērā, ka grozījumi Advokatūras likumā paredz, ka Padomei nodrošināma centralizēta un nepārtraukta visu advokātu profesionālās darbības apdrošināšana, Noteikumu projekts paredz, ka Padome, slēdz grupas apdrošināšanas līgumu uz termiņu, kas nav mazāks par gadu. Šāds termiņš noteikts salāgojot to ar citu brīvo juridisko profesiju regulējumu, attiecīgi zvērinātiem notāriem un zvērinātiem tiesu izpildītājiem arī minimālais apdrošināšanas līguma termiņš noteikts viens gads.  |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Padome. |
| 4. | Cita informācija | Nav. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmēs advokātus un Padomi. |
| 2. | Tiesiskā regulējuma ietekme uz tautsaimniecību un administratīvo slogu | Padomei pieaugs administratīvais slogs, jo būs slēdzams grupas apdrošināšanas līgums, taču tas neradīs papildus administratīvās izmaksas. Advokātiem pieaugs finansiālais administratīvais slogs, jo būs veicami maksājumi Latvijas Zvērinātu advokātu kolēģijai (turpmāk – Kolēģija), lai Padome varētu slēgt grupas apdrošināšanas līgumu.   |
| 3. | Administratīvo izmaksu monetārs novērtējums | Advokatūras likuma 22. panta pirmā daļa noteic, ka Kolēģijas līdzekļus veido summas, kas tiek maksātas Padomes noteiktajā kārtībā un apmērā par dalību Kolēģijā.Saskaņā ar Padomes 2018. gada 30. janvāra lēmuma Nr.15 (protokols Nr.2) “Par maksājumiem Latvijas Zvērinātu advokātu kolēģijas uzturēšanai” 1. punktu advokāti, kuru darbības ilgums advokatūrā ir līdz 40 gadiem, ieskaitot, veic maksājumu Kolēģijai 30 *euro* apmērā ik mēnesi, savukārt advokāti, kuru darbības ilgums advokatūrā ir no 41 gada, veic maksājumu Kolēģijai 15 *euro* apmērā ik mēnesi.Ņemot vērā, ka grupas apdrošināšanas polisi Padome apmaksās no Kolēģijas budžeta, un grupas apdrošināšanas izmaksas par katru advokātu gada ietvaros sastādīs 120 *euro*, advokāta ikmēneša maksa Kolēģijai pieaugs par 10 *euro* mēnesī, tas ir, advokātam, kuru darbības ilgums advokatūrā ir līdz 40 gadiem, ieskaitot, ikmēneša maksājums Kolēģijai sastādīs 40 euro, savukārt advokātiem, kuru darbības ilgums ir no 41 gada, ikmēneša maksājums Kolēģijai sastādīs 25 *euro* apmērā ik mēnesi.  |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par Noteikumu projektu un dotu iespēju izteikt viedokli, Noteikumu projekts ievietots Tieslietu ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Lai informētu sabiedrību par Noteikumu projektu un dotu iespēju izteikt viedokli, 2020. gada 18. decembrī informācija par Noteikumu projektu ievietota Tieslietu ministrijas tīmekļa vietnē (<https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti>), kā arī Valsts kancelejai publicēšanai tās tīmekļa vietnē (https://mk.gov.lv/content/ministru-kabineta-diskusiju-dokumenti), aicinot sabiedrības pārstāvjus viedokļus par Noteikumu projektu sniegt līdz 2021. gada 8. janvārim. |
| 3. | Sabiedrības līdzdalības rezultāti | Pēc Noteikumu projekta ievietošanas Tieslietu ministrijas un Valsts kancelejas tīmekļvietnē sabiedrības līdzdalības nodrošināšanai \_\_\_\_\_\_\_\_\_ |
| 4. | Cita informācija | Nav. |
|  |  |  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Padome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, esošu institūciju likvidāciju vai reorganizāciju un papildu cilvēkresursus.  |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Šube 67036838

Sindija.Sube@tm.gov.lv